
UVODNE NAPOMENE 



U bogatoj tefsirskoj i orijentalistickoj literaturi postoje mnoge definicije 
Kur’ana koje se uglavnom svode na to da je Kur’an Allahov govor, nadnara- 
van, objavljen Muhammedu, alejhi-s-selam, zapisan u Mushafu, prenesen vje- 
rodostojnom predajom (tewaturom) cije se ucenje (citanje) smatra ibadetom. 

Kur’an je bio, a i sada je, predmet izucavanja razlicitih naucnih discipli- 
na. Medu ovim naucnim disciplinama nalazi se i tefsir, nauka o tumacenju i 
razumijevanju Kur’ana. Tumacenje Allahove Rijeci nametnulo se vrlo rano. 
Ashabi su se obracali Poslaniku da im objasni ono sto im nije bilo jasno, a Po- 
slanik je cesto i sam objasnjavao ashabima znacenja pojedinih kur’anskih aje- 
ta. Allah u Kur’anu kaze: "A tebi objavljujemo Kur’an da bi objasnio ljudima 
ono sto im se objavljuje" (En-Nahl, 44). 

U drugom ajetu Allah kaze: "On tebi objavljuje Knjigu, u njoj su ajeti 
jasni, oni su glavnina Knjige, a drugi su manje jasni. Oni cija su srca pokvare- 
na - zeljni smutnje i svoga tumacenja - slijede one sto su manje jasni. A tu- 
macenje njihovo zna samo Allah i oni koji su dobro u nauku upuceni. ’Mi 
vjerujemo u njih, sve je od Gospodara naseg!’ - govore oni. - A samo razu- 
mom obdareni shvacaju" (Alu ‘Imran, 7). 

Prvi ajet jasno ukazuje da je Poslanik objasnjavao ljudima kur’anske 
propise koji se odnose na zabrane i zapovijedi. On je, prema ovome ajetu, bio 
prvi mufessir, komentator Kur’ana. 

Drugi ajet ukazuje da u Kur’anu ima mjesta koja treba tumaciti. Iz sa- 
mog teksta ovoga ajeta vidi se da je ashabima koji su posjedovali znanje bilo 
dozvoljeno da tumace Kur’an. Njih Allah u ovome ajetu naziva "Onima koji 
su dobro u nauku upuceni." 

Medu ashabima koji su tumacili Kur’an najzapazeniji su bili cetvorica 
halifa iz grupe hulefai rasidina. Medu njima po obimu predaje najvise se isti- 
cao Alija ibn Ebi Talib. Ostala trojica halifa manje su zapazena po obimu 
predaje, a razlog tome vjerovatno lezi u cinjenici sto su oni ranije preselili na 
drugi svijet, ahiret. 

Najobimniji po predaji i najzasluzniji za naziv mufessira medu ashabima 
bio je Abdullah ibn Abbas. Pored njega iz reda ashaba, tefsirom su se bavili 

jos Ebu Hurejra, Enes ibn Malik, Abdullah ibn Omer, Dzabir ibn Abdullah i 
Aisa, supruga Bozijeg Poslanika Muhammeda, alejhi-s-selam. 

Knjiga Tefsir, tumaienje i razumijevanje Kur’ana, koju danas nudimo 
citaocima, temelji se na Kur’anu, izjavama Bozijeg Poslanika, Muhammeda, 
alejhi-s-selam, i izjavama ashaba, drugova Bozijeg Poslanika. 

Knjiga je sacinjena od tekstova koji su nastali u jednom slijedu tokom 
cetiri godine. Svi su objavljeni u Preporodu u rubrici "Fi Zilali-l-Kur’ani" koju 
je svojevremeno pokrenula redakcija ovoga lista. 

Tekstovi se u knjizi pojavljuju u nesto doradenom i prosirenom obliku. 



Sarajevo, 15.05.1997. 



Dr. JusufRAMlC 

FATIHA - PRY A KUR’ANSKA SURA 



Fatiha je objavljena u Mekki. Ovo misljenje dijeli vecina islamskih 
istrazivaca, a kao dokaz navode sljedece: 

1. Kur’anski ajet u kome stoji: "Mi smo ti objavili sedam ajeta, koji se 
ponavljaju." Ovaj ajet se nalazi u suri El-Hidzr, a sura El-Hidzr je objavljena 
u Mekki. 

2. Namaz kao obavezna duznost propisan je u Mekki, a on se prema 
Kur’anu i Sunnetu, ne moze obaviti bez Fatihe. 

Postoje i druga misljenja. Neki smatraju da je Fatiha objavljena u Medi- 
ni, a neki da je objavljena dva puta. Jedanput u Mekki, a drugi put u Medini. 
Postoji i misljenje po kome je jedan dio ove sure objavljen u Mekki, a drugi u 
Medini. Istina, ovo misljenje nije nicim utemeljeno. 

Fatiha ima sto trinaest slova (harfova), dvadeset i pet rijeci i sedam aje- 
ta. U tome se svi slazu. Razilaze se jedino oko sedmog ajeta. Neki uzimaju 
Bismillu kao prvi ajet, dok posljednji i pretposljednji, prema njima, cine jedan 
ajet. Drugi iskljucuju Bismillu, a posljednji i pretposljednji ajet ove sure uzi- 
maju kao dva ajeta. U odbrani ovog misljenja oni se oslanjaju na izjavu 
Bozijeg Poslanika u kojoj stoji: 

"Uzviseni Allah je rekao: ’Podijelio sam namaz (Fatihu) izmedu mene i 
Moga roba, a robu sam dao ono sto zatrazi’. Kad rob kaze: ’Hvala Allahu Go- 
spodaru svjetova’, Allah na to odgovori: ’Hvali Me Moj rob’. Kad rob kaze: 
’Opci Dobrocinitelj Milostivi’, Allah odgovori: ’Slavi Me Moj rob’. Kad rob 
kaze: ’Vladar Sudnjeg dana’, Allah odgovori: ’Velica Me i uzvisuje Moj rob’. 

Kad rob kaze: ’Samo Tebe obozavamo i samo od Tebe pomoc trazimo’, 
Allah odgovori: ’Ovo je izmedu Mene i Moga roba, a rob ce imati ono sto 
trazi’. Kad rob kaze: ’Uputi me na pravi put, na put onih koje si obasuo Svo- 
jim blagodatima, a ne na put onih na koje se srdis i koji su zalutali’. Allah od- 
govara: ’Ovo je za Moga roba i rob ce imati ono sto trazi (dace mu se)." 



l.IMENA OVE SURE 

Fatiha ima preko osamnaest imena. To su: El-Hamd (Zahvala), Fatiha- 
tu-l-Kitabi (Uvod u Bozansku Objavu), Ummu-l-Kitabi (Sustina Bozanske 
Objave), El-Kafija (Dragocjenost), Es-Seb’u-l-mesani (Sedam ajeta koji se 

stalno ponavljaju), Er-Rukkijja (Sura koja se uci za spas unesrecenog), En- 
Nur (Svjetlo), Suretu-s-salati (Namaska sura), Esasu-l-Kur’ani (Temelj Ku- 
r’ana) Ummu-l-Kur’ani, El-Kur’anu-l-‘azimu itd. 

Od svih ovih imena samo je Ummu-l-Kitabi (Sustina Bozanske Objave) 
tewkifi tj. ono je odredeno od strane Poslanika, odnosno Objave. Sva ostala 
imena su gajr tewlafi tj. odredena su od strane ashaba, drugova Bozijeg Posla- 
nika. 

U suri El-Fatiha nalaze se i cetiri lijepa Bozija imena. To su: Allah, Er- 
Rabb (Gospodar), Er-Rahman (Blagi), Er-Rahim (Milostivi) i El-Malik 
(Vladar). 



2. FATIHA I NAMAZ 

Fatiha se uci na svakom rekatu u namazu, jer je Boziji Poslanik rekao: 
"Nema namaza bez ucenja Fatihe." 

U drugom hadisu stoji: "Namaz nije valjan onome ko u njemu ne prouci 
Fatihu." 

Ebu Hurejre prenosi da mu je Boziji Poslanik naredio da izjavi da nema 
namaza bez ucenja Fatihe. 

Onaj koji nije u stanju da napamet nauci Fatihu i pored ulozenog truda 
on, prema Kurtubiji, moze umjesto Fatihe da prouci: "Wela hawle wela kuw- 
wete ilia billahi" (Nema izlaza, ni pomoci, ni snage bez Allaha). 

Ebu Davud prenosi od Abdullaha bin Ebu Evfa da je rekao Bozijem 
Poslaniku Muhammedu, a.s.: 

- Ne znam nista od Kur’ana, pa pouci me kako da klanjam namaz. 

- Uci: Subhdnelldhi, welhamdu lilldhi, we Id ildhe illalldh, Alldhu ekber. 
We la hawle we Id kuwwete Hid billdhi (Slava i hvala Allahu. Nema drugog Bo- 
ga osim Allaha. Allah je najveci. Nema izlaza, ni pomoci, ni snage bez Uz- 
visenog Allaha), rece Poslanik. 

- Boziji Poslanice, ovo je za Allaha, a sta meni pripada, rece Abdullah. 

- Alldhummerhamni, we’dfmi, wehdini, werzukni (Boze, smiluj mi se, 
sacuvaj me, uputi me i daj mi nafaku), rece Poslanik. 

Ako nista od svega ovoga ne znamo ne smijemo propustiti namaz za 
imamom, a imam ce umjesto nas to sto treba prouciti. 

Svi se slazu da je namaz ispravan svejedno proucili mi u sebi ili na glas 
Bismillu, dok se razilaze da li je Bismilla sastavni dio Fatihe ili nije. O tome 
Kurtubi opsirno govori, a mi smatramo da nema potreba da se upustamo u ta 
razilazenja. Uostalom, Bismilla je dio ajeta u suri En-Neml i ona je u Kur’anu 
na pocetku kur’anskih sura spomenuta na stotinu trinaest od stotinu cetrna- 
est mjesta. Inace, Bismillom pocinjemo svaki dobar posao, jer je Boziji Posla- 
nik rekao: 

"Svaki posao koji se ne zapocne u ime Allaha, Milostivog, Samilosnog, 
bice krnjav." 

Bismilla obuhvaca i tri lijepa Bozija imena. To su: Allah, Er-Rahman i 
Er-Rahim. Ovdje je dovoljno samo da se podsjetimo na kur’anski ajet iz sure 
El-Isra’ u kome se kaze: "Red: ’Zovite Allah ili zovite Milostivi a kako Ga 
god budete zvali, Njegova imena su najljepsa.’" Allah je Bozije ime, a Rah- 
man je u osnovi atribut. Nijedno Bozije stvorenje ne moze nositi ova imena. 
Particip aktivni Er-Rahman jaceg je intenziteta od participa Er-Rahim. Dva 
od svojih devedeset i devet lijepih imena Allah je darovao svome Poslaniku, 
Muhammedu, a.s., kada je rekao: "Dosao vam je Poslanik, jedan od vas, tesko 
mu je sto cete na muke udariti, jedva ceka da pravim putem podete, a prema 
vjemicima je blag i milostiv" (Et-Tewba, 128). 

Ova sura se moze podijeliti na dva dijela. U prvom dijelu, prva tri ajeta 
govore o Allahovom stvaranju, o Njegovoj sveopcoj milosti koja obuhvaca 
sve stvari i sva bica, o milosti kojom ce obasipati svoje pokorne robove u 
vjecnom zivotu. 

U drugom dijelu, ostala cetiri ajeta, govori da dusa treba da tezi svome 
savrsenstvu, jer ce doci pred svoga Stvoritelja. Fatiha je i svojevrsna kur’an- 
ska dova koja se moze uciti u svako vrijeme. 

Lijepo je (mustehab) kad se prouci Fatiha da se kaze amin sto kod 
vecine ima znacenje: "Boze, odazovi nam se." Prenosi se od Poslanika da je 
rekao: "Kada sam zavrsio sa ucenjem Fatihe Dzibrili Emin mi je rekao da 
kazem amin." Poslanik je zatim dodao: "Amin je kao hatma-dova koja se uci 
nakon proucenog Kur’ana." 

Fatiha je tajna Kur’ana (Sirru-l-Kur’ani), a tajna Fatihe je ajet: Ijjdke 
na ’abudu we ijjdke neste'inu (Samo Tebe obozavamo i samo od Tebe pomoc 
trazimo). 

